IN DIE HOOGGEREGSHOF VAN SUID-AFRIKA

(WES-KAAP HOE HOF, KAAPSTAD)

SAAKNOMMER:	SS12/2010
DATUM:	30 NOVEMBER 2011

In die saak tussen: 
DIE STAAT

en

GEORGE THOMAS	B	eskuld	igde	1	
JASON STYNDER	B	eskuld	igde	2	
FRED WILLIAMS	B	eskuld	igde	3	
PETER MCNIEL	B	eskuld	igde	4	
DERRICK CLAASEN	B	eskuld	igde	5	
GIOVANNI KANNEMEYER	B	eskuld	igde	6	
ALFONSO VAN HEERDEN	B	eskuld	igde	7	
HERMAN WAKEFIELD	B	eskuld	igde	8	
MOGAMMAT STEMMET	B	eskuld	igde	9	
JEROME KARLMEYER	B	eskuld	igde	10	
ASHLEY APPOLLIS	B	eskuld	igde	11	
KENNETH LAVITA	B	eskuld	igde	12	
HOWARD JANSEN	B	eskuld	igde	13	
RONALD SWARTS	B	eskuld	igde	14	
GREGORY MEYER	B	eskuld	igde	15	
ASHRAF RYKLIEF	B	eskuld	igde	16	
RODNEY JOUBERT	B	eskuld	igde	17	
ASHWIN CHARLES	B	eskuld	igde	18	
REYAAZ DENNIS	B	eskuld	igde	19	

UITSPRAAK

(Aansoek in terme van artikel 153 en 154 en 74)

FORTUIN, R
Lasgewinge vir in camera verhore behoort nie ligtelik gegee te word nie. Die ope hof beginsel, wat vervat word in artikel 36(3)(c) van die Grondwet, moet nie sonder meriete ongedaan gemaak word nie. Dit is egter 'n feit dat 'n lasgewing wat die effek sal he dat Staggie se identiteit openbaar mag word, 'n streep sal trek deur die Hof se vroeere bevele dat Staggie en sy vrou se identiteit beskerm moet word.

Na aanhoor van betoe blyk dit dat daar 'n prakties uitvoerbare wyse is om die twee vorige getuies se identiteite te beskerm en terselfdertyd die grondwetlike beginsel tot die reg tot 'n ope hof te handhaaf.   Gevolglik maak ek die volgende bevel:

1. Die aansoek van die Staat in terme van artikel 153 van die Strafproseswet WORD VAN DIE HAND GEWYS. Die getuienis van Cockrell sal in 'n ope hof aangehoor word. Getuie Cockrell sowel as enige ander hofamptenaar word verbied om die identiteit van die vorige twee getuies op enige wyse te openbaar, asook enige besonderhede van die getuiebeskermingsprogram. Enige nie-nakoming van hierdie bevel deur enige amptenaar sal neerkom op minagting van die Hof met gepaardgaande gevolge.
2. In terme van artikel 154 van die Strafproseswet mag geen informasie rakende die identiteit van die twee vorige getuies of besonderhede van die getuiebeskermingsprogram gepubliseer word nie.
3. In terme van artikel 174(3) van Wet 21 van 1998, sal enige persoon wie enige informasie in stryd met hierdie bevel bekend maak, skuldig wees aan 'n misdryf.

FORTUIN, R